ผมปวดกระบอกตาข้างขวาบนแบบแปลบๆ หัวก็มีอาการปวดแบบนี้เช่นกัน ไม่แรงรุนแรง เบามาก เป็นไม่บ่อย เหมือนพวกไมเกรนเป็นมาได้ครึ่งเดือน ผมสายตาสั้นด้วยโดยเฉพาะข้างขวาที่เป็นค่อนข้างจะไปไวมาก ทำงานผ่านจอคอมและมือถือทั้งวัน
สวัสดีค่ะ อาการปวดกระบอกตาแปล๊บๆ ร่วมกับปวดศีรษะดังกล่าวมานั้น อาจจะมีสาเหตุมาจาก กล้ามเนื้อรอบๆศีรษะและบริเวณรอบดวงตาตึงตัวจากการใช้งาน เช่นการเพ่งหน้าจอคอมพิวเตอร์นานๆ การใส่แว่นสายตาที่ไม่ตรงกับสายตาจริง หรือการพักผ่อนน้อยร่วมด้วย สาเหตุอื่นๆเช่น การปวดไมเกรนมักจะปวดมากๆข้างเดียว อาจมีคลื่นไส้ ตาพร่า อาเจียน มักเกิดในเพศหญิง สาเหตุเกี่ยวกับสมองยังนึกถึงน้อยหากปวดเป็นๆหายๆ ไม่รุนแรงมากดังนั้นอาจนึกถึงสาเหตุที่เกี่ยวกับการตึงตัวของกล้ามเนื้อจากการใช้งานมากที่สุด แนะนำไม่เพ่งหน้าจอคอมพิวเตอร์นานๆ ให้หยุดพักสายตาโดยการมองไกลร่วมด้วยบ้าง และสายแว่นสายตาที่เหมาะสมกับสายตาปัจจุบันเอาไว้ตลอด กินยาแก้ปวดเพื่อบรรเทาอาการได้ควรไปพบแพทย์ หากปรับพฤติกรรมดังกล่าวมาแล้วไม่ดีขึ้น ยังปวดมากขึ้นเรื่อยๆ การมองเห็นผิดปกติ หรือปวดจนรบกวนการใช้ชีวิตประจำวัน